Elhadji Pape Diaw

Elhadžis Papė Džibrilis Diau (Elhadji Pape Djibril Diaw; g. 1994 m. gruodžio 31 d.) – Senegalo futbolininkas, rungtyniaujantis gynėjo pozicijose. Žaidė Lietuvoje, 2021 m. atstovavo Vilniaus „Žalgiriui“. Sužaidė vieną susitikimą Senegalo nacionalinėje rinktinėje. Atstovavo ir U-23 jaunimo rinktinei.

Karjera 
Karjeros pradžioje atstovavo įvairiems Senegalo klubams. Nuo 2015 m. žaidė Belgijoje ir buvo Geel ekipos narys.

2016 m. persikėlė į Kelcų „Korona“ klubą, kuris dalyvavo Ekstraklasa pirmenybėse ir per tuos metus Elhadžis Diao sužaidė 68 susitikimus ir pasižymėjo keturiais įvarčiais.

Vėliau persikėlė į Prancūziją. Priklausė SCO Angers, tačiau buvo skolinamas SM Caen, bei žaidė šio klubo B ekipoje.

Vilniaus „Žalgiris“ 
Atvyko į Lietuvą 2021 m. sausio 24 d. buvo paskelbta, kad žaidėjas tapo Vilniaus „Žalgirio“ nariu. Žaidė 23 numeriu pažymėtais marškinėliais. Kai žaidėjas gavo pasiūlymą iš FK Žalgiris, jis susisiekė su savo draugu Mamadu Mbodžiu (buvusiu žalgiriečiu), kuris ir paragino ilgai negalvoti bei priimti klubo pasiūlymą. Sezono pradžią praleido dėl traumos, o komandoje debiutavo 2021 m. balandžio 30 d. prieš Alytaus „Dainavą“. Senegalietis pasirodė startinėje sudėtyje ir žaidė visą susitikimą. Žalgiriečiai sutriuškino varžovus rezultatu 5:1. 2021 m. gegužės 14 d. rungtynėse prieš FK Panevėžys po pakelto kampinio tiksliai smūgiavo galva ir pelnė vienintelį rungtynių įvartį. Žalgiriečiai nugalėjo panevėžiečius rezultatu 1:0.

2021/22 m. čempionų lygos atrankoje susitiko su Linfield FC. 2021 m. liepos 6 d. Vilniuje lietuviai palaužė varžovus rezultatu 3:1. Atsakomosios rungtynės įvyko 2021 m. liepos 13 d. Šiaurės Airijoje. Jose žalgiriečiai nugalėjo rezultatu 2:1. Galutinis dviejų rungtynių rezultatas buvo 5:2 FK Žalgiris naudai ir Lietuvos klubas pateko į antrą etapą. Antrose rungtynėse 63-ią minutę „Linfield“ surengė pavojingą išpuolį ir po laisvo smūgio šeimininkai galva vos neįmušė įvarčio, tačiau Elhadžis išmušė kamuolį ranka nuo vartų linijos. Už tokį veiksmą buvo nubaustas raudona kortele, o teisėjas paskyrė 11 metrų baudinį į „Žalgirio“ vartus.

Antrojo etapo pirmose rungtynėse prieš Budapešto „Ferencváros“ negalėjo padėti žalgiriečiams dėl raudonos kortelės. Atsakomosios rungtynės įvyko 2021 m. liepos 27 d. Vilniuje. Vengrai dar kartą nugalėjo žalgiriečius. Šį kartą rezultatas buvo 3:1 vengrų naudai. 92 minutę E. Diaw galva pasiuntė kamuolį į vartus ir sušvelnino rezultatą iki 1:2, bet netrukus vengrai pelnė dar vieną įvartį ir galutinis rezultatas tapo 1:3.

2021 m. spalio 23 d. LFF taurės turnyro finale pasižymėjo pelnydamas įvartį. FK Žalgiris nugalėjo varžovus rezultatu 5:1 ir tapo taurės laimėtojais. 

2021 m. spalio 27 d. rungtynėse prieš FK Sūduva pelnė įvartį ir svariai prisidėjo prie pergalės rezultatu 3:2.

Lvivo „Ruch“ 
2022 m. sausio 23 d. pranešta, kad „Žalgirio“ klubas sutarė dėl žaidėjo. Sutartis su „Žalgiriu“ galiojo 2022 metų sezono pabaigos, tačiau žaidėju susidomėjo Ukrainos klubas. Pasiektas susitarimas dėl futbolininko perėjimo. Vėliau tapo žinoma, kad naujuoju klubu tapo Lvivo „Ruch“.

„Arkos“ klubas 
Ukrainos čempionate debiutuoti spėjo dėl Rusijos invazijos (2022 m. vasario 24 d.). Čempionatas buvo nutrauktas, o Lvivo „Ruch“ klubas išnuomojo žaidėją „Arkos“ klubui iš Gdynės (Lenkija).

Statistika 
 A lygos statistika

Spalvų reikšmės:
  Ekipa žaidė A lygoje;

Laimėjimai 
 su FK Žalgiris

 A lygos čempionas: 2021 m.

 LFF taurės laimėtojas: 2021 m.

Žaidimas rinktinėje 
Senegalo nacionalinėje futbolo rinktinėje sužaidė vienerias rungtynes. Jo debiutas įvyko 2019 m. kovo 26 d. draugiškose rungtynėse prieš Malio rinktinę.

Šaltiniai

Nuorodos 
 alyga.lt svetainė
 Soccerway
 Transfermarkt
 lietuvosfutbolas.lt
 90minut.pl (lenkų k.)
 national-football-teams.com

Senegalo futbolininkai
Užsienio futbolininkai Lietuvos komandose